Cine e actrița care va intra în pielea prinţesei Diana, într-un nou film scris de creatorul "Peaky Blinders“.
Kristen Stewart va fi prinţesa Diana într-un film scris de creatorul "Peaky Blinders". Filmul prezintă momentele în care Diana a decis să divorţeze. Prinţesa Diana a murit într-un accident rutier în 1997.
O ştii din seria "Twilight", unde întruchipa iubirea unui vampir. Kristen Stewart trece într-un alt registru, urmând să interpreteze rolul regretatei "regine a inimilor" Lady Diana.Filmul scris de Steven Knight, creatorul serialului "Peaky Blinders", va avea titlul "Spencer" şi va fi regizat de Pablo Larrain. Acţiunea este situată la începutul anilor 1990 şi prezintă momentele în care Diana a decis să se despartă de prinţul Charles.Prinţesa Diana a fost subiectul mai multor
producţii de cinema şi televiziune, fiind jucată, printre altele, de
Naomi Watts. Ea va apărea ca personaj şi în sezonul al patrulea al serialului
Netflix "The Crown".Lady Diana Spencer s-a căsătorit cu prinţul moştenitor Charles în 1981. Părinţii prinţilor William şi Harry s-au despărţit în 1992 şi au divorţat în 1996. Prinţesa Diana a murit într-un accident rutier la Paris, un an mai târziu.